১৭৯৪ সালে ডা. কার্টিস মৃত্যুর আগে তার যাবতীয় মোমের মূর্তি তুসোকে দান করেন। ওই মূর্তিগুলো নিয়ে পরবর্তী ৩৩ বছর ইউরোপের বিভিন্ন স্থানে প্রদর্শনী করেন। ১৮০২ সালে মূর্তি শিল্পের অগ্রদূত পল ফিলিডোরের আমন্ত্রণে লন্ডনে যান। সেখানে লিশিয়াম থিয়েটারে প্রদর্শনী করেন। তুসোর প্রদর্শনীর টাকার অর্ধেক ফিলিডোর নিয়ে যান। এ দিকে নেপোলিয়নের যুদ্ধ শুরু হয়ে যায়। চরম আর্থিক সঙ্কটগ্রস্ত তুসো আর ফ্রান্সে ফিরে যেতে পারেননি। গ্রেট ব্রিটেন ও আয়ারল্যান্ডে মোমের সংগ্রহশালা নিয়ে ঘুরে বেড়াতে শুরু করেন।